**Хадсел** (норвешки: *Hadsel*, севернолапонски: *Válafierda*) — општина во округот Нурлан, Норвешка. It is part of традиционалната област Вестеролен. Седиште на општината е гратчето Стокмаркнес. Освен тоа, во општината влегуваат и селата Фискебел, Јерстад, Гренинг, Гритинг, Ханејвика, Хенес, Калјур, Мелбу, Санден и Санднес.

Ова е најјужна општина во областа Вестеролен. Опфаќа четири острови: Хадселеја, Хинеја, Лангеја и Ауствогеја. Околу 70% од населението живее на Хадселеја, кој е поврзан со Лангеја со Хадселскиот и Берејскиот мост. Недалеку се наоѓа и Аеродромот Стокмаркнес, најпрометниот мал аеродром во Норвешка со 100.000 патници годишно (1997).

Хадсел зафаќа површина од 567 км2 и во 2017 г. броел 8.009 жители, што претставува пораст од 1,3% во изминатата деценија. Густината на населеност изнесува 14,5 жители на км2.

Се граничи со општините Суртлан на север, Бе на запад, Воган на југ и Лединген на исток.

Историја
--------

Хадсел е основан како општина на 1 јануари 1838 г. Северната општинска околија се одвоила во 1841 г. образувајќи ја новата општина Суртлан. На 1 јануари 1963 г. околијата Внатрешен Ејдсфорд (нас. 1.360) е префрлена во општината Суртлан.

### Име

Општината го носи името на некогашната парохија наречена по стариот посед со исто име (старонордиски: *Hǫfðasegl*) уште од времето на првоизградената црква (Хадселската црква). Првиот дел е генитив од поимот *hǫfði* што значи „висока и стрмна спила", а вториот е *segl* што значи „едро" (по блиската спила која наликува на едро)

### Грб

Грбот на општината е современ, доделен на 11 март 1976 г. и се состои од четири златни прстени на сина заднина, кои ги претставуваат четирите острови на општината.

Цркви
-----

Општината има три парохии (*sokn*) на Норвешката црква, кои се во состав на црковната околија Вестеролен на Серско-хологаланската епархија. Парохиите опфаќаат вкупно пет цркви, од кои по две во Хадсел и Мелбу, и една во Гренинг.

Географија
----------

Општината е расположена на четири острови во архипелагот Вестеролен, и тоа: Хинеја, Лангеја, Хадселеја и Ауствогеја. Планината Хигравстинден која лежи на границата со Воган е меѓу највисоките во овие краишта.

### Клима

| Климатски податоци за Мелбу, Хадсел |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Сред. дневна °C (°F) | −1.4 (29.5) | −1.5 (29.3) | −0.6 (30.9) | 1.9 (35.4) | 6.3 (43.3) | 9.7 (49.5) | 12.1 (53.8) | 12.0 (53.6) | 8.6 (47.5) | 5.0 (41) | 1.6 (34.9) | −0.6 (30.9) | 4.4 (39.9) |
| Прос. врнежи мм (ин) | 110 (4.33) | 95 (3.74) | 83 (3.27) | 69 (2.72) | 49 (1.93) | 50 (1.97) | 65 (2.56) | 68 (2.68) | 107 (4.21) | 155 (6.1) | 123 (4.84) | 126 (4.96) | 1.100 (43,31) |
| Извор: Норвешки метеоролошки институт |

Управа
------

Како и кај сите општини во Норвешка, општинската управа има надлежност над основното образование, здравството (освен болниците), пензиските услуги, невработеноста и другите социјални работи, зонирањето, стопански развој и општинските патишта. Со општината раководи општински совет (*Kommunestyre*) од 25 членови кој се бира на секои четири години. Советниците меѓу себе бираат градоначалник на општината.

Галерија
--------

* Тен, ХадселТен, Хадсел
* Патот бр. 885 во ХадселПатот бр. 885 во Хадсел
* Хадселската цркваХадселската црква

Наводи
------

1. ↑  Statistisk sentralbyrå (2017). „Table: 06913: Population 1 January and population changes during the calendar year (M)". Посетено на 2017-09-09.
2. ↑  Jukvam, Dag (1999). „Historisk oversikt over endringer i kommune- og fylkesinndelingen" (PDF). Statistisk sentralbyrå.
3. ↑  Rygh, Oluf (1905). *Norske gaardnavne: Nordlands amt* (16. изд.). Kristiania, Norge: W. C. Fabritius & sønners bogtrikkeri. стр. 363.
4. ↑  Norske Kommunevåpen (1990). „Nye kommunevåbener i Norden". Посетено на 2008-11-20.
5. ↑  „еКлима". Норвешки метеоролошки институт. (англиски)

Надворешни врски
----------------

|  |  |
| --- | --- |
| Ризница | „Хадсел" на Ризницата ? |

* Податоци за општината Хадсел — Централно статистичко биро (норвешки)
* Слики од Хадсел Архивирано на 11 март 2007 г.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Општини во Нурлан |
| --- |
|  |
| 

|  |  |
| --- | --- |
| Вестеролен | 
* Андеј
* Бe
* Екснес
* Суртлан
* Хадсел

 |
|  |
| Лофотен | 
* Вереј
* Вествогеј
* Воган
* Москенес
* Рест
* Флакстад

 |
|  |
| Офотен | 
* Баланген
* Евенес
* Лединген
* Нарвик
* Тисфјорд
* Тјелдсунд

 |
|  |
| Салтен | 
* Бејарн
* Буде
* Гилдескол
* Мелеј
* Салтдал
* Серфол
* Стејген
* Фауске
* Хамареј

 |
|  |
| Хелгеланд | 
* Алстахауг
* Биндал
* Бренеј
* Вевелстад
* Вега
* Вефсн
* Гране
* Дена
* Лејрфјорд
* Луреј
* Несна
* Рана
* Редеј
* Семна
* Трена
* Хатфјелдал
* Хемнес
* Хереј

 |

 | Грб на Нурлан |

 |